7. 6. 83 De Europæiske Fællesskabers Tidende Nr. L 149/17 KOMMISSIONENS BESLUTNING af 24. maj 1983 om fastslåelse af, at indførsel af apparatet »Tracor — Multichannel Analysis System, model TN-1710« kan ske med fritagelse for told efter den fælles toldtarif (83/269/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1798/75 af 10. juli 1975 om fritagelse for told efter den fælles toldtarif ved indførsel af uddannelsesmæssigt, videnskabeligt eller kulturelt  materiale (1), senest ændret ved forordning (EØF) nr. 608/82 ?), under henvisning til Kommissionens forordning (EØF) nr. 2784/79 af 12. december 1979 om fastsæt- telse af gennemførelsesbestemmelserne til forordning (EØF) nr. 1798/75 ?), særlig artikel 7, og ud fra følgende betragtninger : Tyskland har i skrivelse af 8. november 1982 anmodet Kommissionen om at indlede den i artikel 7 i forord- ning (EØF) nr. 2784/79 fastsatte procedure for at afgøre, om apparatet »Tracor — Multichannel Analysis System, model TN-1710«, bestilt den 25. november 1980 og beregnet til udforskning af vekselvirkningen mellem ioner og faste legemers overflade til opklaring af fysikken vedrørende ionrefleks, ionemission og photonemission ved ionbeskydning skal anses som et videnskabeligt apparat, samt i bekræftende fald, om der for tiden i Fællesskabet fremstilles apparater af tilsvarende videnskabelig værdi ; i overensstemmelse med artikel 7, stk. 5, i forordning (EØF) nr. 2784/79 er en ekspertgruppe, sammensat af repræsentanter fra alle medlemsstaterne, trådt sammen i Toldfritagelsesudvalget den 21. marts 1983 for at ()) EFT nr. L 184 af 15. 7. 1975, s. 1. (?) EFT nr. L 74 af 18. 3. 1982, s. 4. (?) EFT nr. L 318 af 13. 12. 1979, s. 32. undersøge sagen ; det fremgår af denne undersøgelse, at det drejer sig om et analysesystem ; på grund af dets objektive tekniske kendetegn, såsom spektralanalysens nøjagtighed, samt det formål, hvortil det skal anvendes, er dette apparat særligt egnet til videnskabelig forskning; apparater af denne art anvendes i øvrigt især til videnskabelige formål; det bør derfor betragtes som et videnskabeligt apparat ; ifølge oplysninger fra medlemsstaterne fremstilles der ikke i Fællesskabet apparater af tilsvarende videnska- belig værdi og med samme anvendelsesformål som nævnte apparat ; det er derfor berettiget at fritage appa- ratet for told — VEDTAGET FØLGENDE BESLUTNING : Artikel 1 Indførsel af apparatet »Tracor —  Multichannel Analysis System, model TN-1710«, der er omhandlet i Tysklands anmodning af 8. november 1982, kan ske med fritagelse for told efter den fælles toldtarif. Artikel 2 Denne beslutning er rettet til medlemsstaterne. Udfærdiget i Bruxelles, den 24. maj 1983. På Kommissionens vegne Karl-Heinz NARJES Medlem af Kommissionen